b'\n_START_ARTICLE_\nConchita Wurst\n_START_SECTION_\n\xc5\xbdivljenjepis\n_START_PARAGRAPH_\nPrvi\xc4\x8d se je javnosti predstavil leta 2007 v oddaji Starmania, leta 2011 pa se je vrnil v isto oddajo z imenom Conchita Wurst. V obeh sezonah je osvojil drugo mesto. Vse ljudi je \xc5\xbee takrat pozival k strpnosti do druga\xc4\x8dnih.  Nem\xc5\xa1ka revija, ki je iskala dvajset najbolj \xc4\x8dudnih ljudi sveta, je med te uvrstila tudi Conchito Wurst._NEWLINE_Za sodelovanje na Pesmi Evrovizije se je kot Conchita potegoval \xc5\xbee leta 2012 in osvojil drugo mesto na nacionalnem izboru. Leta 2014 pa ga je nacionalna televizija ORF izbrala kot avstrijskega predstavnika za Pesem Evrovizije 2014._NEWLINE_Takoj po tej odlo\xc4\x8ditvi so se nekateri ljudje uprli izboru. Ustvarjenih je bilo kar nekaj\xc2\xa0\xc2\xbbanti-Wurst\xc2\xab\xc2\xa0organizacij in strani na Facebooku. Ko je Conchita izdala pesem, s katero bo zastopala Avstrijo, so se nasprotovanja polegla; po objavljeni pesmi je postala tudi glavni favorit za zmago na Pesmi Evrovizije 2014, kar se je kasneje tudi uresni\xc4\x8dilo. To je bila za Avstrijo prva zmaga po letu 1966.'